FA-kupa: továbbjutott a Leicester, megizzadt a West Ham
Kedden este öt megismételt mérkõzést rendeztek az angol FA-kupában. A Premier League-ben szereplõ Leicester City magabiztos gyõzelmet aratott a harmadosztályban szereplõ Fleetwood Town ellen, azonban a West Ham Unitednak ezúttal is meggyûlt a baja a szintén harmadikligás Shrewsbury Townnal, és csak a hosszabbításban szerzett góllal tudta kicsikarni a továbbjutást.
A Leicester City a nigériai Kelechi Iheanacho duplájával kétgólos gyõzelmet aratott a harmadosztályú Fleetwood Town felett a King Power Stadionban.

A másodosztályú csapatok is hozták a kötelezõt a negyedik vonalbeli ellenfeleik ellen: a Cardiff City a Mansfield Town, a Sheffield Wednesday a Carlisle United, míg a Reading a Stevenage fölött aratott magabiztos gyõzelmet.

A játéknap meglepetését a Premier League-ben szereplõ West Ham United szolgáltatta, amely az elõzõ mérkõzésen gólnélküli döntetlent játszott a harmadosztályú Shrewsbury Town otthonában, majd a visszavágón megismételte ezt az eredményt, így jöhetett a kétszer tizenöt perces hosszabbítás. 

Sokáig úgy tûnt, hogy az alacsonyabb osztálybeli csapat csodát tehet, de a 113. percben a West Ham United megtörte a több mint 200 perce tartó gólcsendjét, és a 21 éves Reece Burke találatával kiharcolta a továbbjutást.

FA-kupa, a 32 közé jutásért, megismételt mérkõzések
Leicester City–Fleetwood Town (III.) 2-0 (1-0)
West Ham United–Shrewsbury Town (III.) 1-0 (0-0) – hosszabbítás után
Mansfield Town (IV.)–Cardiff City (II.) 1-4 (1-1)
Sheffield Wednesday (II.)–Carlisle United (IV.) 2-0 (1-0)
Reading (II.)–Stevenage (IV.) 3-0 (2-0)